
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1192 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Όροι και προϋποθέσεις για την παράδοση αυτοκινή¬ 
των σε πολύτεκνους γονείς και γονείς με τρία τέ¬ 
κνα, με απαλλαγή από το τέλος ταξινόμησης. 1 

Σύσταση ελεγκτικής ομάδας για τη διενέργεια ελέγχου 
στο Επιχειρησιακό Πρόγραμμα «ΑΠΑΣΧΟΛΗΣΗ 
ΚΑΙ ΕΠΑΓΓΕΛΜΑΤΙΚΗ ΚΑΤΑΡΤΙΣΗ», σε πράξεις που 
συγχρηματοδοτούνται από το ΕΚΤ, στο πλαίσιο 


του Γ' ΚΠΣ. 2 

Έγκριση ωρών υπερωριακής απασχόλησης υπαλλή¬ 
λων της Κεντρικής Υπηρεσίας της Διοίκησης Υγει¬ 
ονομικής Περιφέρειας Δυτικής Μακεδονίας για το 

Β' εξάμηνο του 2006. 3 

Έγκριση ωρών υπερωριακής απασχόλησης υπαλλή¬ 
λων της Κεντρικής Υπηρεσίας της Α' Διοίκησης 
Υγειονομικής Περιφέρειας Νοτίου Αιγαίου για το 

Β' εξάμηνο του 2006. 4 

Έγκριση συμβάσεων μίσθωσης έργου στο Κέντρο 

Πολιτισμού και Άθλησης Δήμου Π. Φαλήρου. 5 

Σύμβαση μίσθωσης έργου στο Νομαρχιακό Διαμέρι¬ 
σμα Ξάνθης. 6 

Σύμβαση μίσθωσης έργου στο Νομαρχιακό Διαμέρι¬ 
σμα Έβρου. 7 

Σύμβαση μίσθωσης έργου στο Νομαρχιακό Διαμέρι¬ 
σμα Καβάλας. 8 

Σύμβασης μίσθωσης έργου στο Νομαρχιακό Διαμέ¬ 
ρισμα Δράμας. 9 

Σύσταση Νομικού Προσώπου στο Δήμο Ανθεμίων Ν. 
Ημαθίας με την επωνυμία «Κέντρο Ανοικτής Προ¬ 
στασίας Ηλικιωμένων (Κ.Α.Π.Η.) Δ.Δ. Μαρίνας - Δή¬ 
μου Ανθεμίων». 10 


ΑΠΟΦΑΣΕΙ Σ 

Αριθμ. Δ.1163/147/Α0018 (1) 


Όροι και προϋποθέσεις για την παράδοση αυτοκινήτων 
σε πολύτεκνους γονείς και γονείς με τρία τέκνα, με 
απαλλαγή από το τέλος ταξινόμησης. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 12 του ν. 3220/28.1.2004 


31 Αυγούστου 2006 

«Μέτρα αναπτυξιακής και κοινωνικής πολιτικής - αντι- 
κειμενικοποίηση του φορολογικού ελέγχου και άλλες 
διατάξεις», (ΦΕΚ 15Α'). 

2. Τις διατάξεις της παραγράφου 2 του άρθρου 1 και 
του άρθρου 4 του ν. 3454/7.4.2006 «Ενίσχυση της οικο¬ 
γένειας και λοιπές διατάξεις» (ΦΕΚ 75Α'). 

3. Την υπ’ αριθμ. 37930/ΔIΟΕ1264/14.10.2005 (ΦΕΚ 1432 
Β') κοινή απόφαση του Πρωθυπουργού και του Υπουρ¬ 
γού Οικονομίας και Οικονομικών «Καθορισμός αρμοδι¬ 
οτήτων των Υφυπουργών Οικονομίας και Οικονομικών», 
όπως τροποποιήθηκε και ισχύει. 

4. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών (ΦΕΚ 57/Α/21.3.2002). 

5. Το γεγονός ότι από την παρούσα απόφαση προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 

Δικαιούχοι απαλλαγής 

1. Οι πολύτεκνοι γονείς των διατάξεων του άρθρου 
12 του ν. 3220/2004. 

2. Οι γονείς με τρία τέκνα, όπως αυτοί ορίζονται από 
τις διατάξεις του άρθρου 4 του ν. 3454/2006: 

α) Έλληνες πολίτες που διαμένουν μόνιμα στην Ελ¬ 
λάδα. 

β) Ομογενείς αλλοδαπής υπηκοότητας που διαμένουν 
μόνιμα στην Ελλάδα και διαθέτουν το ειδικό δελτίο 
ταυτότητας ομογενούς. 

γ) Πολίτες Κρατών - Μελών της Ευρωπαϊκής Ένωσης 
που διαμένουν μόνιμα στην Ελλάδα. 

δ) Πολίτες άλλων Κρατών που διαμένουν νόμιμα και 
μόνιμα στην Ελλάδα και είναι γονείς τέκνων Ελληνικής 
υπηκοότητας. 

3. Η προβλεπόμενη από τις ανωτέρω διατάξεις απαλ¬ 
λαγή παρέχεται για μία μόνο φορά και για ένα αυτοκί¬ 
νητο ανά οικογένεια. 

Άρθρο 2 

Υποβαλλόμενα δικαιολογητικά 

Για τη χορήγηση της απαλλαγής στις ανωτέρω κα¬ 
τηγορίες δικαιούχων προσώπων υποβάλλονται στην 
αρμόδια Τελωνειακή Αρχή: 

1. Από τους δικαιούχους της παραγράφου 1 του άρ¬ 
θρου 1 της παρούσας: 

α. Αίτηση - δήλωση στην οποία αναγράφονται: 

- Τα πλήρη στοιχεία ταυτότητας των γονέων και των 
τέκνων, καθώς και ο τόπος μονίμου κατοικίας τους. 

- Η υπηκοότητα του πατέρα και της μητέρας. 

- Ο αριθμός δελτίου ταυτότητας αμφοτέρων των γονέων. 

β. Πιστοποιητικό ή απόσπασμα Δημοτολογίου για την 

οικογενειακή κατάσταση, εκδιδόμενο από το Δήμαρχο 
ή τον Πρόεδρο της Κοινότητας, στα Δημοτολόγια όπου 
είναι εγγεγραμμένη η οικογένεια. Από το παραπάνω πι¬ 
στοποιητικό πρέπει να προκύπτει ότι οι ενδιαφερόμενοι 
έχουν στη ζωή τέσσερα (4) τουλάχιστον τέκνα, τα οποία 
κατά την ημερομηνία παραλαβής του αυτοκινήτου είναι 
ανήλικα άγαμα ή προστατευόμενα. 

γ. Βεβαίωση του οικείου Συλλόγου Πολυτέκνων. 

δ. Υπεύθυνη δήλωση του ν. 1599/1986, με την οποία δηλώ¬ 
νεται ότι δεν έχουν παραλάβει άλλο αυτοκίνητο με βάση 
τις διατάξεις που ισχύουν για τους πολύτεκνους γονείς 
ή τους γονείς με τρία τέκνα, ούτε έχουν στην κατοχή 
τους άλλο αυτοκίνητο, το οποίο έχουν παραλάβει βάσει 
λοιπών διατάξεων ατελείας και ότι το παραλαμβανόμενο 
αυτοκίνητο θα χρησιμοποιηθεί αποκλειστικά για προσω¬ 
πική και οικογενειακή χρήση και δεν θα μεταβιβαστεί ούτε 
παραχωρηθεί με οποιοδήποτε τρόπο η χρήση του, πριν 
την πάροδο τριών (3) ετών από την παραλαβή του. 

2. Από τους δικαιούχους της παραγράφου 2 του άρ¬ 
θρου 1 της παρούσας, θα υποβάλλονται τα κατωτέρω 
δικαιολογητικά: 

α. Αίτηση - δήλωση στην οποία αναγράφονται: 

- Τα πλήρη στοιχεία ταυτότητας των γονέων και των 
τέκνων, καθώς και ο τόπος μονίμου κατοικίας τους. 

- Η υπηκοότητα του πατέρα και της μητέρας. 

Σε περίπτωση αλλοδαπής υπηκοότητας θα αναγρά¬ 
φεται, αν πρόκειται για Έλληνες, το γένος. 

- Ο αριθμός δελτίου ταυτότητας αμφοτέρων των γο¬ 
νέων. 

Αν δεν υπάρχει δελτίο ταυτότητας, αναγράφεται ο 
αριθμός του διαβατηρίου ή της υπηρεσιακής ταυτότη¬ 
τας ή του Δελτίου Κέντρου Αλλοδαπών. 

β. Από τους δικαιούχους της περίπτωσης α) της πα¬ 
ραγράφου 2 του άρθρου 1, πλέον της αίτησης - δή¬ 
λωσης της παραγράφου 2α του παρόντος άρθρου, θα 
υποβάλλονται: 

- Πιστοποιητικό ή απόσπασμα Δημοτολογίου για την 
οικογενειακή κατάσταση, εκδιδόμενο από το Δήμαρχο 
ή τον Πρόεδρο της Κοινότητας, στα Δημοτολόγια όπου 
είναι εγγεγραμμένη η οικογένεια. Από το ανωτέρω πι¬ 
στοποιητικό πρέπει να προκύπτει ότι οι ενδιαφερόμενοι 
έχουν στη ζωή τρία (3) τουλάχιστον τέκνα, τα οποία 
κατά την ημερομηνία παραλαβής του αυτοκινήτου είναι 
ανήλικα άγαμα ή προστατευόμενα. 

- Υπεύθυνη δήλωση του ν. 1599/86, όπως στην παρά¬ 
γραφο 1δ του άρθρου 2 της παρούσας. 

γ. Από τους δικαιούχους των περιπτώσεων β), γ) και 
δ) της παραγράφου 2 του άρθρου 1, πλέον της Αίτησης- 
δήλωσης της παραγράφου 2α του παρόντος άρθρου, 
θα υποβάλλονται: 

- Πιστοποιητικό οικογενειακής κατάστασης, εκδιδόμε- 
νο από την αρμόδια δημόσια αρχή της χώρας τους, με 
πρόσφατη ημερομηνία έκδοσης, νόμιμα μεταφρασμένο 
και επικυρωμένο, από το οποίο προκύπτει ότι έχουν στη 
ζωή τρία (3) τουλάχιστον τέκνα, τα οποία κατά την ημε¬ 
ρομηνία παραλαβής του αυτοκινήτου είναι ανήλικα άγα¬ 
μα ή προστατευόμενα. Στις περιπτώσεις κατά τις οποίες 


δεν εκδίδεται πιστοποιητικό οικογενειακής κατάστασης, 
πρέπει να προσκομίζεται κάθε άλλο δημόσιο έγγραφο 
από την αρμόδια αρχή της χώρας τους, από το οποίο 
να προκύπτει ότι οι ενδιαφερόμενοι δικαιούχοι έχουν 
τρία (3) ανήλικα άγαμα ή προστατευόμενα τέκνα. 

- Υπεύθυνη δήλωση του ν. 1599/1986, όπως στην πα¬ 
ράγραφο 1δ του άρθρου 2 της παρούσας. 

- Τίτλο διαμονής εκδιδόμενο από τις αρμόδιες αστυ¬ 
νομικές υπηρεσίες που χειρίζονται θέματα αλλοδαπών, 
από το οποίο αποδεικνύεται η μόνιμη διαμονή στη χώρα, 
προκειμένου για ομογενείς αλλοδαπούς που διαμένουν 
μόνιμα στην Ελλάδα και διαθέτουν δελτίο ομογενούς. 
Ως τίτλοι διαμονής δύναται να προσκομίζονται: το Ει¬ 
δικό Δελτίο Ταυτότητας Ομογενούς, ή Αδεια Διαμο¬ 
νής Ενιαίου Τύπου, ή Δελτίο Ταυτότητας Αλλοδαπού, ή 
Αδεια Παραμονής Αλλοδαπού. 

- Νόμιμα επικυρωμένο φωτοαντίγραφο της Άδειας 
Διαμονής, προκειμένου για πολίτες των Κρατών - Μελών 
της Ευρωπαϊκής Ένωσης. 

- Δελτίο Διαμονής ή Δελτίο Μόνιμης Διαμονής, προ¬ 
κειμένου για πολίτες άλλων Κρατών (εκτός Ε.Ε.), που 
διαμένουν μόνιμα στην Ελλάδα και είναι γονείς τέκνων 
ελληνικής υπηκοότητας. 

Για την εφαρμογή των διατάξεων του άρθρου 12 του 
ν. 3220/2004 και του άρθρου 1 του ν. 3454/2006 ως 
προστατευόμενα νοούνται τα τέκνα: 

- που φοιτούν σε αναγνωρισμένες σχολές και εκπαι¬ 
δευτικά ιδρύματα της ημεδαπής ή αλλοδαπής και δεν 
έχουν συμπληρώσει το εικοστό πέμπτο (25ο) έτος της 
ηλικίας τους, 

- που εκπληρώνουν τις στρατιωτικές τους υποχρε¬ 
ώσεις και δεν έχουν συμπληρώσει το εικοστό πέμπτο 
(25ο) έτος της ηλικίας τους και 

- τα ανάπηρα τέκνα, για τα οποία η Πρωτοβάθμια 
Υγειονομική Επιτροπή της Νομαρχίας, έχει γνωματεύσει 
ποσοστά αναπηρίας εξήντα επτά (67%) και άνω, ηλικίας 
από τεσσάρων (4) ετών και άνω, άγαμα, διαζευγμένα 
ή σε κατάσταση χηρείας, εφόσον δεν εμπίπτουν στις 
άλλες κατηγορίες ατόμων που δικαιούνται να παραλά¬ 
βουν επιβατικό αυτοκίνητο με απαλλαγή από το τέλος 
ταξινόμησης. 

Η φοίτηση στα ανωτέρω εκπαιδευτικά ιδρύματα και η 
εκπλήρωση των στρατιωτικών υποχρεώσεων αποδεικνύ- 
ονται με την προσκόμιση βεβαίωσης από το εκπαιδευτι¬ 
κό ίδρυμα και τη στρατιωτική υπηρεσία αντίστοιχα. 

Η αναπηρία των τέκνων αποδεικνύεται με την προ¬ 
σκόμιση Γνωμάτευσης της Πρωτοβάθμιας Υγειονομικής 
Επιτροπής της Νομαρχίας του τόπου κατοικίας τους. 

Άρθρο 3 

Διαδικασία απαλλαγής - αποδέσμευσης 

ΔΙΑΔΙΚΑΣΙΑ ΑΠΑΛΛΑΓΗΣ - ΑΠΟΔΕΣΜΕΥΣΗΣ 

1. Το προβλεπόμενο κατά περίπτωση παραστατικό για 
τον τελωνισμό του αυτοκινήτου κατατίθεται στο όνομα 
αμφοτέρων των γονέων. 

Η Τελωνειακή Αρχή, εφόσον από τα προσκομιζόμενα 
δικαιολογητικά κρίνει ότι δεν πληρούνται οι νόμιμες 
προϋποθέσεις για την παροχή της απαλλαγής, μπορεί 
να ζητήσει τη συνδρομή οποιοσδήποτε άλλης ημεδαπής 
ή αλλοδαπής αρχής. 

2. Εφόσον οι δικαιούχοι γονείς βρίσκονται σε διάστα¬ 
ση ή έχει λυθεί ο μεταξύ τους γάμος, το δικαίωμα παρέ¬ 
χεται στο γονέα εκείνο που πράγματι έχει με οριστική 

δικαστική απόφαση τη γονική μέριμνα και επιμέλεια των 
τέκνων, η οποία πρέπει να προσκομίζεται στην αρμόδια 
Τελωνειακή Αρχή. 

Σε περίπτωση διαζευγμένων γονέων με προστατευ- 
όμενα ενήλικα τέκνα, η αρμόδια Τελωνειακή Αρχή ζητά 
στοιχεία, από τα οποία προκύπτει ότι τα τέκνα βαρύ¬ 
νουν το φορολογούμενο και συνοικούν μαζί του. 

3. Στα εκδιδόμενα πιστοποιητικά ταξινόμησης ανα¬ 
γράφεται ότι απαγορεύεται η μεταβίβαση, μίσθωση ή 
με οποιοδήποτε άλλο τρόπο παραχώρηση της χρήσης 
του αυτοκινήτου πριν την πάροδο τριών (3) ετών από 
την ημερομηνία παραλαβής του. 

Σε περίπτωση μεταβίβασης ή παραχώρησης με οποι- 
ονδήποτε τρόπο της χρήσης του αυτοκινήτου πριν από 
τη συμπλήρωση τριών (3) ετών από την παραλαβή, ει- 
σπράττεται το τέλος ταξινόμησης που αναλογεί κατά 
το χρόνο της μεταβίβασης ή η διαφορά μεταξύ του 
τέλους αυτού και του τέλους ταξινόμησης που έχει 
καταβληθεί. 

Αν η μεταβίβαση ή παραχώρηση με οποιονδήποτε 
τρόπο της χρήσης του αυτοκινήτου γίνεται χωρίς την 
άδεια της Τελωνειακής Αρχής, εισπράττεται το τέλος 
ταξινόμησης της προηγούμενης παραγράφου, καθώς και 
πρόσθετο τέλος, ίσο με το ένα τέταρτο ('/*) του ακέραιου 
συντελεστή του τέλους ταξινόμησης που αναλογεί στο 
αυτοκίνητο. 

Μετά την παρέλευση τριών (3) ετών, από την ημερο¬ 
μηνία παραλαβής του αυτοκινήτου, αυτό μπορεί να με¬ 
ταβιβαστεί χωρίς την άδεια της Τελωνειακής Αρχής. 

4. Η οδήγηση του αυτοκινήτου κατά το περιοριστικό 
διάστημα των τριών (3) ετών, επιτρέπεται μόνο από τα 
μέλη της οικογένειας του δικαιούχου, σύζυγο και άγαμα 
τέκνα, χωρίς να απαιτείται έγκριση της Τελωνειακής 
Αρχής. 

5. Τα μη μηχανογραφημένα τελωνεία αποστέλλουν 
στη Διεύθυνση Τελωνείων Αττικής αντίγραφα των πα¬ 
ραστατικών τελωνισμού των αυτοκινήτων, για την τήρη¬ 
ση των σχετικών με τα δικαιούχο απαλλαγής πρόσωπα 
αρχείων. 

Άρθρο 4 

Αντικατάσταση αυτοκινήτου λόγω ολικής 
καταστροφής 

Σε περίπτωση ολικής καταστροφής επιτρέπεται η 
αντικατάσταση του αυτοκινήτου που έχει παραληφθεί 
με τις διατάξεις του άρθρου 12 του ν. 3220/2004 ή του 
άρθρου 1 του ν. 3454/2006. 

Η ατελής αντικατάσταση, χορηγείται μία μόνο φορά 
ανά οικογένεια από την αρμόδια Τελωνειακή Αρχή, με 
την τήρηση των όρων και προϋποθέσεων που ισχύουν 
για την υπαγωγή των ενδιαφερομένων στις διατάξεις 
των πολυτέκνων γονέων ή γονέων με τρία τέκνα και 
εφόσον οι ενδιαφερόμενοι προσκομίσουν, εκτός των 
προβλεπόμενων στο άρθρο 2 της παρούσας δικαιολο- 
γητικών, τα κάτωθι: 

α) Αίτηση με την οποία ζητούν να παραλάβουν για 
πρώτη φορά με την προβλεπόμενη απαλλαγή, αυτο¬ 
κίνητο προοριζόμενο να αντικαταστήσει άλλο που οι 
ίδιοι είχαν παραλάβει με τις διατάξεις ατελείας των 
πολυτέκνων ή των γονέων με τρία τέκνα και το οποίο 
καταστράφηκε. 

β) Ακριβές αντίγραφο από το βιβλίο αδικημάτων και 
συμβάντων του οικείου Αστυνομικού Τμήματος -με πρό¬ 


σφατη ημερομηνία έκδοσης- από το οποίο προκύπτει 
ότι ο ενδιαφερόμενος δήλωσε την καταστροφή του 
αυτοκινήτου. 

γ) Πράξη οριστικής διαγραφής του αυτοκινήτου από 
τα μητρώα αυτοκινήτων της αρμόδιας Υπηρεσίας Με¬ 
ταφορών. 

δ) Βεβαίωση, από την οποία προκύπτει ότι το αυτο¬ 
κίνητο έχει εγκαταλειφθεί υπέρ του Δημοσίου -μέσω 
της τελωνειακής αρχής- και έχει δοθεί προορισμός του 
αυτοκινήτου. 

Αρθρο 5 

Με την απόφαση αυτή καταργείται η υπ’ αριθμ. 
Δ.1079/79/10.10.1985 Α.Υ.Ο. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2006 

Ο ΥΦΥΠΟΥΡΓΟΣ 

ΑΝΤ. ΜΠΕΖΑΣ 
-♦- 

Αριθμ. 2609/Γ0051 (2) 

Σύσταση ελεγκτικής ομάδας για τη διενέργεια ελέγ¬ 
χου στο Επιχειρησιακό Πρόγραμμα «ΑΠΑΣΧΟΛΗΣΗ 
ΚΑΙ ΕΠΑΓΓΕΛΜΑΤΙΚΗ ΚΑΤΑΡΤΙΣΗ», σε πράξεις που 
συγχρηματοδοτούνται από το ΕΚΤ, στο πλαίσιο του 
Γ' ΚΠΣ. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν. 2860/2000 «Δι¬ 
αχείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ Α' 251), 
όπως τροποποιήθηκε με το άρθρο 23 του ν. 3148/2003 
(ΦΕΚ Α' 136). 

2. Την υπ’ αριθμ. 37930/ΔΙΟΕ 1264/14.10.2005 κοινή 
απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (ΦΕΚ Β' 
1432), όπως τροποποιήθηκε με την υπ’ αριθμ. 5733/ΔΙΟΕ 
179/9-2.2006 (ΦΕΚ Β' 204) όμοια. 

3. Την υπ’ αριθμ. 1Θ536/ΔΙΟΕ/291/10.3.2006 απόφαση 
του Υπουργού Οικονομίας και Οικονομικών «Μεταβίβα¬ 
ση αρμοδιοτήτων και εξουσιοδότηση υπογραφής «Με 
εντολή Υπουργού» στους Γενικούς Γραμματείς κ.λπ.» 
(ΦΕΚ Α' 302). 

4. Την υπ’ αριθμ. 2/34257/0004/20.6.2006 απόφαση του 
Υπουργού Οικονομίας και Οικονομικών «Τροποποίηση 
της υπ’ αριθμ. 1Θ536/ΔΙΟΕ/291/10.3.2006 απόφασης του 
Υπουργού Οικονομίας και Οικονομικών «Μεταβίβαση αρ¬ 
μοδιοτήτων και εξουσιοδότηση υπογραφής «Με εντολή 
Υπουργού» στους Γ ενικούς Γ ραμματείς κ.λπ.» (Α' 302)» 
(ΦΕΚ Β' 792). 

5. Την υπ’ αριθμ. 2/30149/0022/14.6.2006 απόφαση του 
Υφυπουργού Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του 
άρθρου 17 (παρ. 6 και 7) του ν. 2860/2000» (ΦΕΚ Β' 879). 

6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.) για το έτος 2006. 

7. Το εγκεκριμένο Ετήσιο Πρόγραμμα Τεχνικής Βοή¬ 
θειας της Ε.Δ.ΕΛ. για το έτος 2006. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8. Την ανάγκη διενέργειας ουσιαστικού ελέγχου σε 
πράξη του Επιχειρησιακού Προγράμματος «Απασχόλη¬ 
ση και Επαγγελματική Κατάρτιση», όπως αναφέρεται 
στο θέμα. 

9. Το γεγονός ότι από τις διατάξεις αυτής της απόφα¬ 
σης προκαλείται δαπάνη 900 ευρώ, πλέον εργοδοτικών 
εισφορών, για την αμοιβή των ελεγκτών, η οποία θα 
καλυφθεί από το Πρόγραμμα της Τεχνικής Βοήθειας 
της Ε.Δ.ΕΛ., αποφασίζουμε: 

1. Συνιστούμε ελεγκτική ομάδα για τη διενέργεια ου¬ 
σιαστικού ελέγχου σε πράξεις ΕΚΤ, του Επιχειρησιακού 
Προγράμματος «Απασχόληση και Επαγγελματική Κα¬ 
τάρτιση», στο πλαίσιο του Γ' Κ.Π.Σ. 

2. Μέλη της ελεγκτικής ομάδας ορίζονται οι παρακάτω 
υπάλληλοι του Γ.Λ.Κ.: 

• Αντωνίου Λαμπρινή, υπάλληλος της Δ/νσης Προ¬ 
γραμματισμού και Ελέγχων (Δ.51). 

• Βερβέρη Αργυρή, υπάλληλος της Δ/νσης Προγραμ¬ 
ματισμού και Ελέγχων (Δ.51 ). 

• Μαυρίκου Μαρία, υπάλληλος της Δ/νσης Προγραμ¬ 
ματισμού και Ελέγχων (Δ.51). 

Συντονίστρια της ελεγκτικής ομάδας ορίζεται η Αντω¬ 
νίου Λαμπρινή. 

3. Ο έλεγχος θα διενεργηθεί κατά το χρονικό διάστη¬ 
μα από 25.9.2006 έως και 29.9.2006. 

4. Ειδικότερα θα ελεγχθούν: 

α) Το Σύστημα Διαχείρισης και Ελέγχου της Εθνικής 
Σχολής Δημόσιας Διοίκησης (ΕΣΔΔ), ως Τελικού Δικαι¬ 
ούχου πράξεων ΕΚΤ. 

β) Το έργο «Προεισαγωγική Εκπαίδευση Μελλοντικών 
Στελεχών του Δημόσιου Τομέα (ΙΕ' Εκπαιδευτική Σειρά)», 
με κωδικό ΟΠΣ 70628, που εντάχθηκε στο μέτρο 4.4 
«Αναβάθμιση των δεξιοτήτων των εργαζομένων στο 
Δημόσιο Τομέα» του ΕΠ «Απασχόληση και Επαγγελμα¬ 
τική Κατάρτιση 2000-2006». 

Επίσης, κατά τη διάρκεια του ελέγχου πιθανόν να επι- 
λεγούν και άλλα έργα που εκτελεί ο παραπάνω Τελικός 
Δικαιούχος, στο πλαίσιο του ΕΚΤ, με τυχαία δειγματο¬ 
ληψία ή κατά την κρίση της ελεγκτικής ομάδας. 

5/Εργο της ελεγκτικής ομάδας είναι ο έλεγχος του 
συστήματος διαχείρισης και ελέγχου πράξεων ΕΚΤ, 
μέσω της επιλεγμένης πράξης, σε επίπεδο Τελικού Δι¬ 
καιούχου και ειδικότερα: 

α. Η διαπίστωση της ύπαρξης επαρκούς διαδρομής 
ελέγχου σε επίπεδο κεντρικών περιφερειακών υπηρε¬ 
σιών και Τελικού Δικαιούχου. 

β. Η διαπίστωση της ορθής διαχείρισης του προγράμ¬ 
ματος σε σχέση με την ελεγχόμενη πράξη από τη Δια¬ 
χειριστική Αρχή καθώς και η αποτελεσματική εκτέλεση 
της από τον τελικό δικαιούχο (ΕΣΔΔ). 

γ. Η πορεία υλοποίησης της πράξης, σύμφωνα με τις 
εθνικές και κοινοτικές διατάξεις. 

δ. Η πληρότητα και νομιμότητα των δικαιολογητικών 
και λοιπών παραστατικών στοιχείων πληρωμών και 

ε. Η υλοποίηση του φυσικού αντικειμένου της πράξης, 
οι επιπτώσεις και τα αποτελέσματά της. 

6. Μετά το πέρας του ελέγχου, θα συνταχθεί έκθεση 
με τα αποτελέσματα του ελέγχου, τον θα υποβληθεί 
εντός προθεσμίας τριών (3) μηνών, στη Διεύθυνση Προ¬ 
γραμματισμού και Ελέγχου του Γ ενικού Λογιστηρίου του 
Κράτους, για εισήγηση στην Επιτροπή Δημοσιονομικού 
Ελέγχου (Ε.Δ.Ε.Λ.). 


7. Στα μέλη της ελεγκτικής ομάδας θα καταβληθεί η 
προβλεπόμενη, από την υπό στοιχείο 5 του προοιμίου 
απόφαση, αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2006 

Με εντολή Υπουργού 
Η Γενική Διευθύντρια Διοίκησης 
και Δημοσιονομικών Ελέγχων 
ΚΟΡΙΝΝΑ ΑΝΤΩΝΟΜΑΝΩΛΑΚΗ 

-♦- 

Αριθμ. ΥΙΟβ/Γ.Π. 84135 (3) 

Έγκριση ωρών υπερωριακής απασχόλησης υπαλλήλων 
της Κεντρικής Υπηρεσίας της Διοίκησης Υγειονομι¬ 
κής Περιφέρειας Δυτικής Μακεδονίας για το Β' εξά¬ 
μηνο του 2006. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν. 1558/1985 (ΦΕΚ 137//85/Α) όπως 
τροποποιήθηκε με το π.δ. 63/1998 (ΦΕΚ 98/22.4.2005/ 
Α) «Κωδικοποίηση της Νομοθεσίας για την Κυβέρνηση 
και τα Κυβερνητικά Όργανα» και τις διατάξεις του π.δ. 
95/2000 (ΦΕΚ 76/2000) «Οργανισμός του Υπουργείου 
Υγείας και Πρόνοιας». 

2. Τις διατάξεις του αρθ. 16 του ν. 3205/2003 (ΦΕΚ 
297/23.12.2005/Α) «Μισθολογικές ρυθμίσεις λειτουργών 
και υπαλλήλων του Δημοσίου, ΝΠΔΔ και ΟΤΑ, μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις. 

3. Τις διατάξεις του ν. 3329/2005 (ΦΕΚ 81/4.4.2005/Α) 
«Εθνικό Σύστημα Υγείας και Κοινωνικής Αλληλεγγύης 
και λοιπές διατάξεις». 

4. Την ανάγκη υπερωριακής απασχόλησης των υπαλ¬ 
λήλων της Κεντρικής Υπηρεσίας της Δ.Υ.ΠΕ. Δυτικής 
Μακεδονίας, λόγω των αυξημένων υπηρεσιακών ανα¬ 
γκών. 

5. Το γεγονός ότι από την απόφαση αυτή θα προ- 
κληθεί δαπάνη ύψους τριάντα έξι χιλιάδων διακοσίων 
είκοσι έξι ευρώ (36.226,00 €), η οποία θα βαρύνει το 
προϋπολογισμό της Δ.Υ.ΠΕ. Δυτικής Μακεδονίας. 

6. Το υπ’ αριθμ. 5546/11.7.2006 έγγραφο της Δ.Υ.ΠΕ. 
Δυτικής Μακεδονίας, αποφασίζουμε: 

Εγκρίνουμε την υπερωριακή απασχόληση είκοσι τριών 
(23) υπαλλήλων της Κεντρικής Υπηρεσίας της Διοίκησης 
Υγειονομικής Περιφέρειας Δυτικής Μακεδονίας και μέ¬ 
χρι οκτώ χιλιάδες διακόσιες ογδόντα (8.280) ώρες από 
1.7.2006 έως 31.12.2006. 

Η απασχόληση των παραπάνω υπαλλήλων κρίνεται 
αναγκαία για την αντιμετώπιση πραγματικών, επειγου- 
σών υπηρεσιακών αναγκών που προέκυψαν με τη διε¬ 
ξαγωγή των δημόσιων ανοικτών διαγωνισμών από την 
κεντρική υπηρεσία της ΔΥΠΕ. 

Η υπερωριακή απασχόληση των παραπάνω υπαλλή¬ 
λων θα πραγματοποιείται από Δευτέρα έως Παρασκευή 
και τις ώρες από 15.30 έως 19.30. 

Υπεύθυνος υπάλληλος για την παρακολούθηση και 
τον έλεγχο της πραγματικής υπερωρίας θα είναι η κα. 
Χονδρογιάννη Κωνσταντίνο, υπάλληλος του Τμήματος 
Διαχείρισης Ανθρώπινων Πόρων. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η δαπάνη που προκύπτει από την ανωτέρω υπερωριακή 
απασχόληση δεν υπερβαίνει το ύψος της εγγεγραμμένης 
πίστωσης προϋπολογισμού οικονομικού έτους 2006. 

Η απόφαση ισχύει ένα μήνα πριν από τη δημοσίευσή 
της σε φύλλο της Εφημερίδας της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθμ. ΥΙΟβ/Γ.Π. 84140 (4) 

«Εγκριση ωρών υπερωριακής απασχόλησης υπαλλήλων 
της Κεντρικής Υπηρεσίας της Α' Διοίκησης Υγειο¬ 
νομικής Περιφέρειας Νοτίου Αιγαίου για το Β' εξά¬ 
μηνο του 2006». 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν. 1558/1985 (ΦΕΚ 137/85/Α) όπως 
τροποποιήθηκε με το π.δ. 63/1998 (ΦΕΚ 98/22.4.2005/ 
Α) «Κωδικοποίηση της Νομοθεσίας για την Κυβέρνηση 
και τα Κυβερνητικά Όργανα» και τις διατάξεις του π.δ. 
95/2000 (ΦΕΚ 76/2000) «Οργανισμός του Υπουργείου 
Υγείας και Πρόνοιας». 

2. Τις διατάξεις του αρθ. 16 του ν. 3205/2003 (ΦΕΚ 
297/23.12.2005/Α) «Μισθολογικές ρυθμίσεις λειτουργών 
και υπαλλήλων του Δημοσίου, ΝΠΔΔ και ΟΤΑ, μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις. 

3. Τις διατάξεις του ν. 3329/2005 (ΦΕΚ 81/4.4.2005/Α) 
«Εθνικό Σύστημα Υγείας και Κοινωνικής Αλληλεγγύης 
και λοιπές διατάξεις». 

4. Την ανάγκη υπερωριακής απασχόλησης των υπαλ¬ 
λήλων της Κεντρικής Υπηρεσίας της Α' Δ.Υ.ΠΕ. Νοτίου 
Αιγαίου, λόγω των αυξημένων υπηρεσιακών αναγκών. 

5. Το γεγονός ότι από την απόφαση αυτή θα προκλη- 
θεί δαπάνη ύψους δέκα οκτώ χιλιάδων τετρακοσίων 
ενενήντα δύο ευρώ (18.492 €) η οποία θα βαρύνει το 
προϋπολογισμό της Α' Διοίκησης Υγειονομικής Περι¬ 
φέρειας Νοτίου Αιγαίου. 

6. Το υπ’ αριθμ. Δ2.1/οικ.3256/10.7.2006 έγγραφο της Α' 
Δ.Υ.ΠΕ. Νοτίου Αιγαίου, αποφασίζουμε: 

Εγκρίνουμε την υπερωριακή απασχόληση είκοσι (20) 
υπαλλήλων της Κεντρικής Υπηρεσίας της Α' Διοίκησης 
Υγειονομικής Περιφέρειας Νοτίου Αιγαίου και μέχρι τέσ¬ 
σερις χιλιάδες εκατόν δέκα έξι (4.116) ώρες από 1.7.2006 
έως 31.12.2006. 

Η απασχόληση των παραπάνω υπαλλήλων κρίνεται 
αναγκαία για την αντιμετώπιση εποχιακών εκτάκτων 
και επειγουσών υπηρεσιακών αναγκών, όπως: 

• Εφαρμογή του έργου Δήλος της Κοινωνίας της 
Πληροφορίας. 

• Ολοκλήρωση της διαδικασίας του ενιαίου προγράμ¬ 
ματος προμηθειών των Νοσοκομειακών Μονάδων της 
ΔΥΠΕ. 

• Παρακολούθηση των νέων διαδικασιών διαχείρισης 
των Κέντρων Υγείας. 

• Αυξημένες υπηρεσιακές ανάγκες λόγω της ιδιαιτε¬ 
ρότητας της θερινής περιόδου στον Νομό Κυκλάδων. 


Η υπερωριακή απασχόληση των παραπάνω υπαλλή¬ 
λων θα πραγματοποιείται από Δευτέρα έως Παρασκευή 
και τις ώρες από 15.00 έως 20.00. 

Υπεύθυνος υπάλληλος για την παρακολούθηση και 
τον έλεγχο της πραγματικής υπερωρίας θα είναι η Ευ¬ 
αγγελία Δεσύπρη. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμ¬ 
μένης πίστωσης προϋπολογισμού οικονομικού έτους 
2006. 

Η απόφαση ισχύει ένα μήνα πριν από τη δημοσίευσή 
της σε φύλλο της Εφημερίδας της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθμ. 46031 (5) 

Έγκριση συμβάσεων μίσθωσης έργου στο Κέντρο Πο¬ 
λιτισμού και Αθλησης Δήμου Π. Φαλήρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

ι. Τις διατάξεις του ν. 2503/1997 «Διοίκηση,οργάνωση, 
στελέχωση Περιφέρειας, ρύθμιση θεμάτων για την το¬ 
πική αυτοδιοίκηση και άλλες διατάξεις. 

2. Τ ις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την απαιτούμενη βεβαίωση του Νομικού Συμβούλου 
του φορέα, σύμφωνα με την οποία πρόκειται για γνήσιες 
συμβάσεις έργου που δεν υποκρύπτουν εξαρτημένη 
εργασία. 

4. Την υπ’ αριθμ. 20710/2006 εισηγητική μας έκθεση. 

5. Το υπ’ αριθμ. 39708/2006 έγγραφο του ΥΠ.ΕΣ.Δ.Δ.Α. 
το οποίο μας γνωρίζει την υπ’ αριθμ. ΔΙΠΠ/Φ.ΕΓΚΡ./1/27 
2/12074/26.6.2006 απόφαση της επιτροπής του άρθρου 
2 παρ. 1 της ΠΥΣ 55/1998, με την οποία εγκρίθηκαν για 
τους Ο.Τ.Α. α' βαθμού συμβάσεις μίσθωσης έργου για 
ένα έτος, υπό την απαραίτητη προϋπόθεση τήρησης 
των διατάξεων του αρ. 6 του ν. 2527/1997 που ορίζουν 
μεταξύ άλλων ότι το προς ανάθεση έργο δεν πρέπει να 
ανάγεται στα συνήθη καθήκοντα των υπαλλήλων των 
οικείων φορέων, αποφασίζουμε: 

Εγκρίνουμε την πρόσληψη με σύμβαση μίσθωσης έρ¬ 
γου (4) ατόμων, για το χρονικό διάστημα ενός έτους, 
σύμφωνα με όσα διαλαμβάνονται στην υπ’ αριθμ. 19/2006 
απόφαση του Διοικητικού Συμβουλίου του Κέντρου Πο¬ 
λιτισμού και Αθλησης Δήμου Π. Φαλήρου και υπό την 
απαραίτητη προϋπόθεση τήρησης των διατάξεων του 


αρ. 6 του ν. 2527/1997 ως εξής: 

ΕΙΔΙΚΟΤΗΤΑ ΑΡΙΘΜΟΣ 

ΕΚΠΑΙΔΕΥΤΙΚΟΣ ΘΕΑΤΡΙΚΗΣ ΑΓΩΓΗΣ 1 

ΧΕΙΡΙΣΤΗΣ Η/Υ 1 

ΔΙΕΥΘΥΝΤΗΣ ΧΟΡΩΔΙΑΣ 1 

ΚΛΗΤΗΡΑΣ -ΓΕΝΙΚΩΝ ΚΑΘΗΚΟΝΤΩΝ 1 

ΣΥΝΟΛΟΝ 4 

Το έργο ενός εκάστου έχει ως εξής: 


Ο εκπαιδευτικός θεατρικής αγωγής θα αναλάβει τη 
δημιουργία θεατρικής ομάδας και την παρουσίαση θε¬ 
ατρικών παραστάσεων. 

Ο χειριστής Η/Υ θα αναλάβει την καταγραφή όλων των 
στοιχείων των ατομικών φακέλων του προσωπικού, την 
κωδικοποίηση και αρχειοθέτηση των νόμων που αφορούν 
μελέτες, έργα, προμήθειες των τεχνικών υπηρεσιών κ.ά. 

Η ανωτέρω σύμβαση κρίνεται απαραίτητη προκει- 
μένου να αντεπεξέλθει η υπηρεσία του ΚΕ.ΠΟ.Α. στις 
τρέχουσες ανάγκες και ενόψει τη μηχανογράφησης των 
υπηρεσιών οι ρυθμοί εντατικοποιούνται. 

Ο Διευθυντής χορωδίας θα αναλάβει την εκμάθηση 
παραδοσιακών τραγουδιών σε κατοίκους του Δήμου 
μας καθώς και Βυζαντινή μουσική. 

Ο κλητήρας γενικών καθηκόντων θα αναλάβει τη δι¬ 
ανομή αλληλογραφίας, προσκλήσεων σε φυσικά και 
νομικά πρόσωπα καθώς και προς όλες τις υπηρεσίες 
της Κεντρικής Διοίκησης. 

• Η λήξη των συμβάσεων θα επέρχεται με την περαί- 
ωση και την παράδοση του έργου από τους, αναδόχους 
εντός χρονικού διαστήματος 12 μηνών από την ανάληψη 
του έργου. 

• Το συνολικό ποσό της αμοιβής ενός έκαστου θα 
ανέρχεται στο ποσόν των 11.648,00 € (έντεκα χιλιάδες 
και εξακόσια σαράντα οκτώ ευρώ) ετησίως και θα βα¬ 
ρύνει τους κωδικούς 006131.01 και 00-6117.01 του προϋ¬ 
πολογισμού του ΚΕ.ΠΟ.Α., οικονομικού έτους 2006. 

• Ως τόπος εκτέλεσης των ανωτέρω αναθέσεων ορί¬ 
ζονται τα γραφεία του ΚΕ.ΠΟ.Α., τα Πολιτιστικά Κέντρα 
του Δήμου, καθώς και οποιοσδήποτε χώρος ανάλογα 
με το είδος του ανατεθέντος έργου. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α. εντός 5 ημερών από τη λήψη της πα¬ 
ρούσας απόφασης. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
έτους 2ΘΘ6 του εν λόγω φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 6691 (6) 

Σύμβαση μίσθωσης έργου στο Νομαρχιακό Διαμέρι¬ 
σμα Ξάνθης. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107 Α730.5.1997) 
«Διοίκηση, οργάνωση, στελέχωση της Περιφέρειας, 
ρύθμιση θεμάτων για την Τοπική Αυτοδιοίκηση και 
άλλες διατάξεις». 

2. Την υπ’ αριθμ. ΔΙΠΠ/ΦΕΓΚΡ.1/212/12079/22.6.2006 
απόφαση της Επιτροπής του άρθρου 2 παρ. 1 της υπ’ 
αριθμ. 55/1998 ΠΥΣ (ΦΕΚ252/Α/12.11.1998) και την υπ’ αριθμ. 
32893/29.6.2006 απόφαση κατανομής του Υφυπουργού 
Εσωτερικών, Δημόσιας Διοίκησης και Αποκέντρωσης 
με την οποία εγκρίθηκε για το Νομαρχιακό Διαμέρισμα 
Ξάνθης, η σύναψη συμβάσεων μίσθωσης έργου σε 
τέσσερα (4) άτομα και ειδικότερα ενός (1) ΠΕ κατηγορίας, 
ενός (1) ΤΕ κατηγορίας και δύο (2) ΔΕ κατηγορίας. 


3. Τις διατάξεις του άρθρου 6 του ν. 2527/1997. 

4. Το υπ’ αριθμ. 35528/4.7.2006 έγγραφο του Υπουργείου 
Εσωτερικών, Δημόσιας Διοίκησης και Αποκέντρωσης με 
το οποίο μας γνωστοποιήθηκε η παραπάνω έγκριση 
σύμβασης μίσθωσης έργου. 

5. Την από 11.7.2006 βεβαίωση, του άρθρου 6 παρ. 2 
ν. 2527/1997 του Νομικού Συμβούλου του Ν.Δ. Ξάνθης, 
αποφασίζουμε: 

Καθορίζουμε τον αριθμό των προσώπων που θα απα¬ 
σχοληθεί με σύμβαση μίσθωσης έργου από το Νομαρχι¬ 
ακό Διαμέρισμα Ξάθνης σε τέσσερα (4) άτομα, σύμφωνα 
με τις διατάξεις του άρθρου 681 κ.ε. του Αστικού Κώδικα 
ως εξής: ενός (1) ΠΕ κατηγορίας, ενός (1) ΤΕ κατηγορίας 
και δύο (2) ΔΕ κατηγορίας. 

Το συγκεκριμένο έργο που θα εκτελεστεί είναι η πα¬ 
ροχή αδειών εργασίας αλλοδαπών του Νομαρχιακού 
Διαμερίσματος Ξάνθης. 

Το χρονικό διάστημα που απαιτείται για την ολοκλή¬ 
ρωση του προαναφερόμενου έργου είναι έως το τέλος 
του τρέχοντος έτους από την υπογραφή της εν λόγω 
σύμβασης και απαγορεύεται η ανανέωση ή η παράταση 
των συμβάσεων αυτών. 

Η αμοιβή τους θα καθοριστεί στη σύμβαση που θα 
υπογράφει, ανέρχεται στο ποσό των 16.669,12 € και θα 
βαρύνει τον προϋπολογισμό του Ν.Δ. Ξάνθης. 

Η εκτέλεση του έργου θα παρακολουθείται από το 
Νομάρχη Ξάνθης. 

Ως τόπος εκτέλεσης του έργου ορίζεται το Νομαρχι¬ 
ακό Κατάστημα Ξάνθης. 

Το συγκεκριμένο έργο δεν ανάγεται στον κύκλο κα¬ 
θηκόντων των υπαλλήλων που υπηρετούν σήμερα στο 
Νομαρχιακό Διαμέρισμα Ξάνθης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 19 Ιουλίου 2006 

Ο Γ ενικός Γ ραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αριθμ. 6690 (7) 

Σύμβαση μίσθωσης έργου στο Νομαρχιακό Διαμέρι¬ 
σμα Έβρου. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107 Α'/30.5.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις». 

2. Την υπ’ αριθμ.ΔΙΠΠ/ΦΕΓΚΡ.1/212/12079/22-6.2006 από¬ 
φαση της Επιτροπής του άρθρου 2 παρ. 1 της υπ’ αριθμ. 
55/1998 ΠΥΣ (ΦΕΚ 252/Α/12.11.1998) και την υπ’ αριθμ. 
32893/29.6.2006 απόφαση κατανομής του Υφυπουργού 
Εσωτερικών Δημόσιας Διοίκησης και Αποκέντρωσης 
με την οποία εγκρίθηκε για το Νομαρχιακό Διαμέρισμα 
Έβρου, η σύναψη συμβάσεων έργου σε επτά (7) άτομα 
και ειδικότερα ενός (1) ατόμου ΤΕ κατηγορίας και έξι 
(6) άτομα ΔΕ κατηγορίας. 

3. Τις διατάξεις του άρθρου 6 του ν. 2527/1997. 

4. Το υπ’ αριθμ. 35521/4.7.2006 έγγραφο του Υπουργεί¬ 
ου Εσωτερικών, Δημόσιας Διοίκησης και Αποκέντρωσης 

με το οποίο μας γνωστοποιήθηκε η παραπάνω έγκριση 
συμβάσεων μίσθωσης έργου. 

5. Την αρ. 634/7.3.2006 βεβαίωση του άρθρου 6 παρ. 
2 ν. 2527/19976, της Νομικού Συμβούλου του Ν.Δ.Έβρου, 
αποφασίζουμε: 

Καθορίζουμε τον αριθμό των προσώπων που θα απα¬ 
σχοληθεί με σύμβαση μίσθωσης έργου από το Νομαρχι¬ 
ακό Διαμέρισμα Έβρου σε επτά (7) άτομα, σύμφωνα με 
τις διατάξεις του άρθρου 681 κ.ε. του Αστικού Κώδικα 
ως εξής: Ένα (1) ΤΕ Κατηγορίας και Έξι (6) ΔΕ Κατη¬ 
γορίας. 

Το συγκεκριμένο έργο που θα εκτελεστοί είναι η πα¬ 
ροχή αδειών εργασίας αλλοδαπών του Νομαρχιακού 
Διαμερ ίσματος Έβρου. 

Το χρονικό διάστημα που απαιτείται για την ολοκλή¬ 
ρωση του προαναφερόμενου έργου είναι έως το τέλος 
του τρέχοντος έτους από την υπογραφή της εν λόγω 
σύμβασης και απαγορεύεται η ανανέωση ή η παράταση 
των συμβάσεων αυτών. 

Η αμοιβή τους θα καθοριστεί στη σύμβαση που θα 
υπογράφει, ανέρχεται στο ποσό των 32.280,00 € και 
βαρύνει τον προϋπολογισμό του Ν.Δ.Έβρου. 

Η εκτέλεση του έργου θα παρακολουθείται από το 
Νομάρχη Έβρου. 

Ως τόπος εκτέλεσης του έργου ορίζεται το Νομαρχι¬ 
ακό Κατάστημα Έβρου. 

Το συγκεκριμένο έργο δεν ανάγεται στον κύκλο κα¬ 
θηκόντων των υπαλλήλων που υπηρετούν σήμερα στο 
Νομαρχιακό Διαμέρισμα Έβρου 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 19 Ιουλίου 2006 

Ο Γενικός Γραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αριθμ. 6689 (8) 

Σύμβαση μίσθωσης έργου στο Νομαρχιακό Διαμέρι¬ 
σμα Καβάλας. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107 Α730.5.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις». 

2. Την υπ’ αριθμ. ΔΙΠΠ/ΦΕΓΚΡ.1/223/9361/22.6.2006 από¬ 
φαση της Επιτροπής του άρθρου 2 παρ. 1 της υπ’ αριθμ. 
55/1998 ΠΥΣ (ΦΕΚ252/Α/12.11.1998) και την υπ’ αριθμ. 
32885/29.6.2006 απόφαση κατανομής του Υφυπουργού 
Εσωτερικών, Δημόσιας Διοίκησης και Αποκέντρωσης 
με την οποία εγκρίθηκε για το Νομαρχιακό Διαμέρισμα 
Καβάλας, η σύναψη μίσθωσης έργου σε τέσσερα (4) 
άτομα διαφόρων ειδικοτήτων ήτοι: Ένα (1) ΠΕ, Ένα (1) 
ΤΕ και Δύο (2) ΔΕ. 

3. Τις διατάξεις του άρθρου 6 του ν. 2527/1997. 

4. Το υπ’ αριθμ. 35495/4.7.2006 έγγραφο του Υπουργεί¬ 
ου Εσωτερικών Δημόσιας Διοίκησης και Αποκέντρωσης 
με το οποίο μας γνωστοποιήθηκε η παραπάνω έγκριση 
συμβάσεων μίσθωσης έργου. 


5. Την από 20.2.2006 βεβαίωση του άρθρου 6 παρ. 2 
του ν.2527/1997 της πληρεξουσίου Δικηγόρου Αικατε¬ 
ρίνης Τριφωνίου, αποφασίζουμε: 

Καθορίζουμε τον αριθμό των προσώπων που θα 
απασχοληθεί με σύμβαση μίσθωσης έργου από το Νο¬ 
μαρχιακό Διαμέρισμα Καβάλας σε τέσσερα (4) άτομα, 
σύμφωνα με τις διατάξεις του άρθρου 681 κ.ε. του Αστι¬ 
κού Κώδικα ως εξής: Ένα (1) ΠΕ,Ένα (1) ΤΕ και Δύο (2) 
διαφόρων ειδικοτήτων. 

Το συγκεκριμένο έργο που θα εκτελεστοί είναι η πα¬ 
ροχή αδειών εργασίας αλλοδαπών του Νομαρχιακού 
Διαμερίσματος Καβάλας. 

Το χρονικό διάστημα που απαιτείται για την ολοκλή¬ 
ρωση του προαναφερόμενου έργου είναι έως το τέλος 
του τρέχοντος έτους από την υπογραφή της εν λόγω 
σύμβασης και απαγορεύεται η ανανέωση ή η παράταση 
των συμβάσεων αυτών. 

Η αμοιβή τους θα καθοριστεί στη σύμβαση που θα 
υπογράφει ανέρχεται στο ποσό των 20.836,40 € και 
βαρύνει τον προϋπολογισμό του Ν.Δ. Καβάλας. 

Η εκτέλεση του έργου θα παρακολουθείται από το 
Νομάρχη Καβάλας. 

Ως τόπος εκτέλεσης του έργου ορίζεται το Νομαρχι¬ 
ακό Κατάστημα Καβάλας. 

Το συγκεκριμένο έργο δεν ανάγεται στον κύκλο κα¬ 
θηκόντων των υπαλλήλων που υπηρετούν σήμερα στο 
Νομαρχιακό Διαμέρισμα Καβάλας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 19 Ιουλίου 2006 

Ο Γ ενικός Γ ραμματέας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αριθμ. 6692 (9) 

Σύμβασης μίσθωσης έργου στο Νομαρχιακό Διαμέρι¬ 
σμα Δράμας. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 
Έχοντας υπόψη: 

1. Τις διατάξεις του ν. 2503/1997 (ΦΕΚ 107 Α'/30.5.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις». 

2. Την υπ’ αριθμ. ΔΙΠΠ/ΦΕΓΚΡ.1/212/12079/22.6.2006 από¬ 
φαση της Επιτροπής του άρθρου 2 παρ. 1 της υπ’ αριθμ. 
55/1998 ΠΥΣ (ΦΕΚ 252/Α/12.11.1998) και την υπ’ αριθμ. 
32893/29.6.2006 απόφαση κατανομής του Υφυπουργού 
Εσωτερικών, Δημόσιας Διοίκησης και Αποκέντρωσης 
με την οποία εγκρίθηκε η σύναψη μίσθωσης έργου για 
το Νομαρχιακό Διαμέρισμα Δράμας, σε δύο (2) άτομα 
διαφόρων ειδικοτήτων ήτοι:Ένα (1) ΤΕ καιΈνα (1)ΔΕ. 

3. Τις διατάξεις του άρθρου 6 του ν. 2527/1997. 

4. Το υπ’ αριθμ. 35520/4.7.2006 έγγραφο του Υπουργεί¬ 
ου Εσωτερικών, Δημόσιας Διοίκησης και Αποκέντρωσης 
με το οποίο μας γνωστοποιήθηκε η παραπάνω έγκριση 
συμβάσεων μίσθωσης έργου. 

5. Την βεβαίωση του άρθρου 6 του ν.2527/1997 του 
Νομικού Συμβούλου του Ν.Δ. Δράμας, αποφασίζουμε: 

Καθορίζουμε τον αριθμό των προσώπων που θα απα¬ 
σχοληθεί με σύμβαση μίσθωσης έργου από το Νομαρχι¬ 
ακό Διαμέρισμα Δράμας, σε δύο (2) άτομα, σύμφωνα με 

τις διατάξεις του άρθρου 681 κ.ε. του Αστικού Κώδικα ως 
εξής: Ένα (1) ΤΕ και Ένα (1) ΔΕ διαφόρων ειδικοτήτων. 

Το συγκεκριμένο έργο που θα εκτελεστεί είναι η πα¬ 
ροχή αδειών εργασίας αλλοδαπών του Νομαρχιακού 
Διαμερίσματος Δράμας. 

Το χρονικό διάστημα που απαιτείται για την ολοκλή¬ 
ρωση του προαναφερόμενου έργου είναι έως το τέλος 
του τρέχοντος έτους από την υπογραφή της εν λόγω 
σύμβασης και απαγορεύεται η ανανέωση ή η παράταση 
των συμβάσεων αυτών. 

Η αμοιβή τους θα καθοριστεί στη σύμβαση που θα 
υπογράφει ανέρχεται στο ποσό των 10.271,45 € και 
βαρύνει τον προϋπολογισμό του Ν.Δ. Δράμας. 

Η εκτέλεση του έργου θα παρακολουθείται από το 
Νομάρχη Δράμας. 

Ως τόπος εκτέλεσης του έργου ορίζεται το Νομαρχι¬ 
ακό Κατάστημα Δράμας. 

Το συγκεκριμένο έργο δεν ανάγεται στον κύκλο κα¬ 
θηκόντων των υπαλλήλων που υπηρετούν σήμερα στο 
Νομαρχιακό Διαμέρισμα Δράμας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 19 Ιουλίου 2006 

Ο Γενικός Γραμματέας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αριθμ. 7638 (10) 

Σύσταση Νομικού Προσώπου στο Δήμο Ανθεμίων Ν. 
Ημαθίας με την επωνυμία «Κέντρο Ανοικτής Προ¬ 
στασίας Ηλικιωμένων (Κ.Α.Π.Η.) Δ.Δ. Μαρίνας - Δή¬ 
μου Ανθεμίων». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις των άρθρων 203 και 205 του Δ.Κ.Κ. 
(π.δ. 410/1995). 

3. Την υπ’ αριθμ. 54/2006 απόφαση του δημοτικού συμ¬ 
βουλίου Ανθεμίων, σχετικά με τη σύσταση ίδιου νομικού 
προσώπου με την επωνυμία «Κέντρο Ανοικτής Προστασίας 
Ηλικιωμένων (Κ.Α.Π.Η.) Δ.Δ. Μαρίνας - Δήμου Ανθεμίων». 


4. Την υπ’ αριθμ. 5631/26.7.2000 απόφαση του Γενικού 
Γραμματέα Περιφέρειας Κεντρικής Μακεδονίας σχετικά 
με την μεταβίβαση δικαιώματος υπογραφής «Με εντολή 
Γ ενικού Γ ραμματέα Περιφέρειας», αποφασίζουμε: 

1. Συνιστάται στο Δήμο Ανθεμίων Ν. Ημαθίας, ίδιο 
νομικό πρόσωπο με την επωνυμία «Κέντρο Ανοικτής 
Προστασίας Ηλικιωμένων (Κ.Α.Π.Η.) Δ.Δ. Μαρίνας - Δή¬ 
μου Ανθεμίων». 

2. Σκοπός του νομικού προσώπου είναι η παροχή ια- 
τροκοινωνικής προστασίας στα ηλικιωμένα άτομα του 
Δ.Δ. Μαρίνας του Δήμου Ανθεμίων. Ειδικότερα, η πα¬ 
ροχή δωρεάν ιατρικής περίθαλψης, φυσιοθεραπευτικής 
αγωγής, εργοθεραπείας, κοινωνικής εργασίας, η μέρι¬ 
μνα για νοσοκομειακή περίθαλψη, βοήθεια στο σπίτι, 
οργανωμένη ψυχαγωγία και κάθε είδους εξυπηρέτηση, 
καθώς και υλική και ηθική βοήθεια, που θα τους στηρίζει 
σωματικά και ψυχικά. 

3. Πόροι του Νομικού Προσώπου είναι: 

α) Η ετήσια επιχορήγηση του δήμου Ανθεμίων. 

β) Η επιχορήγηση και κάθε άλλη παροχή του Κρά¬ 
τους. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Πρόσοδοι από την ίδια αυτού περιουσία και κάθε 
άλλη πρόσοδος. 

4. Περιουσία του νομικού προσώπου είναι κάθε περι¬ 
ουσιακό στοιχείο, κινητό και ακίνητο, που θα περιέλθει 
από δωρεές, κληρονομιές και κληροδοσίες. 

Ακροτελεύτιο άρθρο 

Από τις διατάξεις της απόφασης αυτής, προκαλείται 
δαπάνη ύψους 35.000,00 ευρώ (Κ.Α. 00.6715.05), σε βάρος 
του προϋπολογισμού του δήμου Ανθεμίων για το τρέχον 
και για καθένα από τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 17 Ιουλίου 2006 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ Μ. ΤΣΙΑΚΙΡΗΣ 

